ફિલ્મની પટકથા આનંદ ગાંધીની સાથે મિતેશ શાહે લખી છે, જે કોઈ કારણસર ભયંકર ગૂંચવાઈ છે. એક સીનમાં પિતા દીકરાને પોતાની ડાયરી આપે છે. કહે છે કે વાંચજે નિરાંતે! આપણને મા-દીકરાનું ઇમોશનલ બૉન્ડિંગ જોવા મળે છે. ડાયરીનો એક ક્લોઝ-અપ જોવા મળે છે અને પછી ડાયરીનો કોઈ ઉલ્લેખ જ નથી આવતો! ઈલા આગળ ભણવા માટે દીકરાની કૉલેજમાં જ ઍડ્મિશન લે છે એ સબપ્લૉટ પણ વ્યવસ્થિત એક્સપ્લોર નથી કરાયો. કૉલેજની વિદ્યાર્થીઓ વચ્ચેની ઈલાની મશ્કરી વગેરે ક્લિશે છે. અમુક તો અનઇન્ટેન્શનલી કૉમેડી થઈ ગઈ છે. ‘નીલ બટે સન્નાટા’માં આ જ વેમાં સિંગલ પેરન્ટ અને સંતાન વચ્ચેનો સંબંધ વધુ વાસ્તવિક રીતે રજૂ થયો હતો. ‘હેલિકૉપ્ટર ઈલા’નો ક્લાઇમૅક્સ હદથી વધારે વેવલો છે. એટલે કે મહા મેલોડ્રામા છે એમાં. રિદ્ધિ સેન, તોતા રૉય ચૌધરી, કૉલેજની ડ્રામા ટીચર બનતી નેહા ધુપિયા (સેમ ઍઝ ‘તુમ્હારી સુલુ’ અને ‘લસ્ટ સ્ટોરીઝ’), પ્રિન્સિપાલ બનતો ઝાકિર હુસેન વગેરે પાત્રો ઍવરેજ લખાયાં છે. હા, વિવાનની પંજાબી દાદીનું પાત્ર ભજવતાં કામિની ખન્ના રિલીફ આપે છે.